b'\n_START_ARTICLE_\nLeinola (Tampere)\n_START_PARAGRAPH_\nLeinola on kaupunginosa It\xc3\xa4-Tampereella. Naapurikaupunginosat ovat Linnainmaa, Holvasti ja Leinola. Leinolan kaupunginosassa sijaitsee Leinolan koulu. Aluetta palvelevat Tampereen Kaupunkiliikenteen linjat 1, 8 ja 38. Leinolassa sijaitsee Mannerheimin patsas. Kaupunginosan etel\xc3\xa4rajana on Tampere\xe2\x80\x93Haapam\xc3\xa4ki-rata._NEWLINE_Leinola mainittiin vuoden 1540 maakirjassa Messukyl\xc3\xa4n pit\xc3\xa4j\xc3\xa4\xc3\xa4n kuuluneena kyl\xc3\xa4n\xc3\xa4, jossa oli viisi taloa. N\xc3\xa4ist\xc3\xa4 kolmen talon is\xc3\xa4nn\xc3\xa4ll\xc3\xa4 oli vuoden 1553 maakirjassa sama lis\xc3\xa4nimi Leinoij. Messukyl\xc3\xa4 liitettiin Tampereen kaupunkiin vuonna 1947 ja Leinolan alueen ensimm\xc3\xa4inen asemakaava vahvistettiin vuonna 1952. Alueen kadunnimist\xc3\xb6ss\xc3\xa4 on Kalevala-aiheisia ryhm\xc3\xa4nimi\xc3\xa4 ja koira-aiheisia ryhm\xc3\xa4nimi\xc3\xa4, joiden perustana on vanha paikannimi Koiram\xc3\xa4ki._NEWLINE_Kadunnimet Lukinkatu, Mikkolankatu ja Vestonkatu viittaavat vanhoihin kantataloihin. Vesto-nimi juontuu pyhimyskalenterin nimest\xc3\xa4 Sylvester. Karjum\xc3\xa4enkadun nimen pohjana on kadun pohjoispuolella sijaitseva Karjum\xc3\xa4ki, jota on k\xc3\xa4ytetty aikoinaan sikojen laitumena. Pulkkisenkatu ja -raitti on nimetty Pulkkisenm\xc3\xa4en mukaan, ja Pulkkisen savupirtti muistetaan seudun viimeisen\xc3\xa4.'